ai4bharat/Pralekha huggingface dataset:
ఆరోగ్య, కుటుంబ సంక్షేమ మంత్రిత్వ శాఖ
10 సంవత్సరాలకు ప్రతిష్టాత్మకమైన డబ్ల్యూఎఫ్ఎంఈ గుర్తింపును సాధించిన నేషనల్ మెడికల్ కమిషన్
డబ్ల్యూఎఫ్ఎంఈ గుర్తింపును ఎన్ఎంసీ సాధించడంతో ఈసీఎఫ్ఎంజీ మరియు యూఎస్ఎంఎల్ఈకు దరఖాస్తు చేసుకోవడానికి భారతీయ విద్యార్థులకు అర్హత
యునైటెడ్ స్టేట్స్, కెనడా, ఆస్ట్రేలియా మరియు న్యూజిలాండ్ వంటి డబ్ల్యూఎఫ్ఎంఈ గు గుర్తింపు అవసరమయ్యే ఇతర దేశాలలో పోస్ట్ గ్రాడ్యుయేట్ శిక్షణ మరియు అభ్యాసాన్ని కొనసాగించడానికి భారతీయ వైద్య గ్రాడ్యుయేట్లకు అవకాశం
ప్రతిష్టాత్మక వరల్డ్ ఫెడరేషన్ ఫర్ మెడికల్ ఎడ్యుకేషన్  గుర్తింపును భారతదేశ నేషనల్ మెడికల్ కమిషన్ పదేళ్లకాలానికి సాధించింది. వైద్య విద్య మరియు అక్రిడిటేషన్లో అత్యున్నత ప్రమాణాల పట్ల ఎన్ఎంసికి ఉన్న తిరుగులేని నిబద్ధతకు ఈ గుర్తింపు నిదర్శనం.
ఈ గుర్తింపులో భాగంగా భారతదేశంలో ఉన్న అన్ని 706 మెడికల్ కాలేజీలు డబ్ల్యూఎఫ్ఎంఈ గుర్తింపు పొందుతాయి మరియు రాబోయే 10 సంవత్సరాలలో ఏర్పాటు చేయబోయే కొత్త మెడికల్ కాలేజీలు స్వయంచాలకంగా డబ్ల్యూఎఫ్ఎంఈ గుర్తింపు పొందుతాయి. ఈ గుర్తింపు భారతదేశంలోని వైద్య విద్య యొక్క నాణ్యత మరియు ప్రమాణాలను గ్లోబల్ బెస్ట్ ప్రాక్టీసెస్ మరియు బెంచ్మార్క్లతో సమలేఖనం చేయడం ద్వారా మరింత మెరుగుపరుస్తుంది.
యునైటెడ్ స్టేట్స్, కెనడా, ఆస్ట్రేలియా మరియు న్యూజిలాండ్ వంటి డబ్ల్యూఎఫ్ఎంఈ గుర్తింపు అవసరమయ్యే ఇతర దేశాలలో పోస్ట్ గ్రాడ్యుయేట్ శిక్షణ మరియు అభ్యాసాన్ని కొనసాగించడానికి భారతీయ వైద్య గ్రాడ్యుయేట్లను ఈ గుర్తింపు అనుమతిస్తుంది. ఇది భారతీయ వైద్య పాఠశాలలు మరియు నిపుణుల అంతర్జాతీయ గుర్తింపు మరియు ఖ్యాతిని పెంచుతుంది. విద్యాపరమైన సహకారాలు మరియు మార్పిడిని సులభతరం చేస్తుంది. వైద్య విద్యలో నిరంతర అభివృద్ధి మరియు ఆవిష్కరణలను ప్రోత్సహిస్తుంది అలాగే వైద్య అధ్యాపకులు మరియు సంస్థలలో నాణ్యత హామీ సంస్కృతిని ప్రోత్సహిస్తుంది.
డబ్ల్యూఎఫ్ఎంఈ గుర్తింపును ఎన్ఎంసి పొందడంతో భారతీయ విద్యార్థులందకు ఫారిన్ మెడికల్ ఎడ్యుకేషన్ మరియు యునైటెడ్ స్టేట్స్ మెడికల్ లైసెన్సింగ్ ఎగ్జామినేషన్పై ఎడ్యుకేషన్ కమిషన్కు దరఖాస్తు చేసుకోవడానికి అర్హత లభిస్తుంది.
ఈ ల్యాండ్మార్క్ అచీవ్మెంట్పై ఎన్ఎంసిలోని ఎథిక్స్ అండ్ మెడికల్ రిజిస్ట్రేషన్ బోర్డు సభ్యుడు మరియు మీడియా విభాగం అధిపతి డాక్టర్ యోగేందర్ మాలిక్ మాట్లాడుతూ "భారతదేశంలో వైద్య విద్య యొక్క నాణ్యత ప్రపంచ ప్రమాణాలకు కట్టుబడి ఉందని డబ్ల్యూఎఫ్ఎంఈ గుర్తింపు స్పష్టం చేసింది. ఈ ప్రశంసలు మన విద్యార్థులకు మరిన్ని అవకాశాలను కల్పిస్తాయి. ప్రపంచవ్యాప్తంగా గుర్తింపు పొందిన మన ప్రమాణాల కారణంగా భారతదేశాన్ని అంతర్జాతీయ విద్యార్థులకు ఆకర్షణీయమైన గమ్యస్థానంగా మార్చడంతోపాటు ప్రపంచంలో ఎక్కడైనా తమ కెరీర్ను కొనసాగించేందుకు అవకాశం ఉంటుంది" అని తెలిపారు.
వరల్డ్ ఫెడరేషన్ ఫర్ మెడికల్ ఎడ్యుకేషన్  గురించి:
వరల్డ్ ఫెడరేషన్ ఫర్ మెడికల్ ఎడ్యుకేషన్  అనేది ప్రపంచవ్యాప్తంగా వైద్య విద్య నాణ్యతను పెంపొందించడానికి అంకితమైన ప్రపంచ సంస్థ. డబ్ల్యూఎఫ్ఎంఈ యొక్క అక్రిడిటేషన్ కార్యక్రమం వైద్య సంస్థలు విద్య మరియు శిక్షణ యొక్క అత్యున్నత అంతర్జాతీయ ప్రమాణాలకు అనుగుణంగా ఉండేలా మరియు సమర్థించేలా చేయడంలో కీలక పాత్ర పోషిస్తుంది.
నేషనల్ మెడికల్ కమిషన్  గురించి:
నేషనల్ మెడికల్ కమిషన్  అనేది వైద్య విద్య మరియు అభ్యాసాన్ని పర్యవేక్షిస్తున్న భారతదేశపు ప్రధాన నియంత్రణ సంస్థ. హెల్త్కేర్ ఎడ్యుకేషన్లో అత్యున్నత ప్రమాణాలను నిలబెట్టడానికి కట్టుబడి ఉన్న ఎన్ఎంసి దేశవ్యాప్తంగా నాణ్యమైన వైద్య విద్య మరియు శిక్షణను అందజేస్తుంది.
ఎన్ఎంసి గురించి మరింత సమాచారం కోసం [https://www.nmc.org.in/]ని సందర్శించవచ్చు.
గ్రామీణాభివృద్ధి మంత్రిత్వ శాఖ
కేంద్ర గ్రామీణ అభివృద్ధి, వ్యవసాయం, రైతు సంక్షేమం శాఖ మంత్రి శ్రీ నరేంద్ర సింగ్ తోమార్ గ్రామీణ అభివృద్ధి మంత్రిత్వ శాఖకు చెందిన అన్ని ప్రధాన పథకాలపై సవివరమైన సమీక్ష జరిపారు
రాష్ట్రాలు, కేంద్ర పాలిత ప్రాంతాలకు మహాత్మా గాంధీ జాతీయ గ్రామీణ ఉపాధి గ్యారంటీ పథకం 'నరేగా ' కింద రూ . 7300 కోట్లు విడుదల చేశారు. ఈ సొమ్మును 2019-20 ఆర్ధిక సంవత్సరం పెండింగ్ బకాయిలను, 2020-21 ఆర్ధిక సంవత్సరం ప్రధమ పక్షం బకాయిలను తీర్చడానికి ఈ నిధులు విడుదల చేశారు.
ప్రధానమంత్రి ఆవాస్ యోజన  కింద రెండవ, మూడవ విడత నిధులు అందిన 40 లక్షల లబ్ధిదారుల ఇళ్లను పూర్తి చేయడానికి చర్యలు తీసుకోవాలని శ్రీ తోమార్ సలహా ఇచ్చారు
కేంద్ర గ్రామీణ అభివృద్ధి, వ్యవసాయం, రైతు సంక్షేమం శాఖ మంత్రి శ్రీ నరేంద్ర సింగ్ తోమార్ గ్రామీణ అభివృద్ధిమంత్రిత్వ శాఖకు చెందిన ప్రధాన పథకాలపై గురువారం జరిపిన సవివరమైన సమీక్షలో సహాయ మంత్రి సాధ్వి నిరంజన్ జ్యోతి , గ్రామీణ అభివృద్హి శాఖ కార్యదర్శి శ్రీ రాజేష్ భూషణ్ మరియు మంత్రిత్వ శాఖకు చెందిన ఇతర సీనియర్ అధికారులు పాల్గొన్నారు.
రాష్ట్రాలు, కేంద్ర పాలిత ప్రాంతాలకు 'నరేగా ' కింద రూ .7300 కోట్లు విడుదల చేసిన సొమ్మును 2019-20 ఆర్ధిక సంవత్సరంలో పెండింగ్ బకాయిలను, 2020-21 ఆర్ధిక సంవత్సరం ప్రధమ పక్షం బకాయిలను తీర్చడానికి వాడటం ప్రశంసనీయమని అన్నారు. కరోనా కట్టడి లేని ప్రాంతాలలో సామాజిక దూరం పాటిస్తూ నరేగా పనులను ప్రారంభించాలని ఆయన అభిలషించారు. అదే విధంగా నీటిపారుదల, జల సంరక్షణ మరియు భూమి కోత నివారణకు చర్యలు తీసుకోవడంపై దృష్టి పెట్టాలని అన్నారు.
గ్రామీణ ప్రాంతాలలో దాదాపు 93000 మంది స్వయం సహాయక బృందాలకు చెందిన సభ్యులు మాస్కులు, శానిటైజర్లు ఉత్పత్తి చేస్తున్నారని, నిరుపేదలు, దుర్భలుల కోసం వంటలు చేస్తూ వారి ఆకలి తీరుస్తున్నారని మంత్రి అభినందించారు. గ్రామీణ ఆర్ధిక వ్యవస్థ బలోపేతానికి, ద్రవ్య నిల్వలు పెంచడానికి చర్యలు తీసుకోవాలని అన్నారు. గ్రామీణ ప్రాంతాలలో బ్యాంకు సఖి , పశు సఖిల సంఖ్యను పెంచడానికి చర్యలు తీసుకోవడంపై దృష్టిపెట్టాలని ఆయన కోరారు.
దీన్ దయాళ్ గ్రామీణ కౌశల్ యోజన కోసం ఈ -కంటెంట్ అభివృద్ధి చేయాల్సిన ఆవశ్యకతను ఆయన నొక్కి చెప్పారు.
ప్రధాన మంత్రి ఆవాస్ యోజన  కింద రాష్ట్రాలకు రూ . 800. 63 కోట్లు విడుదల చేయడం జరిగిందని మన్తర్హి వెల్లడించారు. రెండవ, మూడవ విడత నిధులు పొందిన 40 లక్షల మంది లభిదారుల ఇళ్లను సత్వరం పూర్తి చేయడానికి చర్యలు తీసుకోవాలని అన్నారు. .
లాక్ డౌన్ సమయాన్ని సమర్ధవంతంగా ఉపయోగించుకొని 'దిశ' కమిటీల సమావేశాలను క్రమబద్ధం చేయాలని , దిశ కమిటీల సమావేశాలలో తీసుకున్న నిర్ణయాలు అమలు జరిగేలా దిశ వేదికను అర్ధవంతంగా మార్చాలని అన్నారు.
(Visitor Counter : 136
ప్రధాన మంత్రి కార్యాలయం
రోజ్ గార్ మేళా లో భాగం గా, ప్రభుత్వ విభాగాలు మరియు సంస్థల లో క్రొత్త గా ఉద్యోగాల లో నియమించినవ్యక్తుల కు దాదాపు గా 71,000 నియామక లేఖల ను మే నెల 16వ తేదీ నాడు పంపిణీ చేయనున్న ప్రధాన మంత్రి
ఉద్యోగాల లో క్రొత్త గా నియమించిన వారికి దాదాపు గా 71,000 నియామక లేఖల ను ప్రధాన మంత్రి శ్రీ నరేంద్ర మోదీ 2023 సంవత్సరం లో మే నెల 16వ తేదీ నాడు ఉదయం పూట 10:30 గంటల కు వీడియో కాన్ఫరెన్సింగ్ మాధ్యం ద్వారా పంపిణీ చేయనున్నారు. ఉద్యోగ నియామకం జరిగిన వ్యక్తుల ను ఉద్దేశించి ప్రధాన మంత్రి ఈ సందర్భం లో ప్రసంగించనున్నారు.
రోజ్ గార్ మేళా ను దేశ వ్యాప్తం గా 45 చోట్ల నిర్వహించడం జరుగుతుంది. ఈ రోజ్ గార్ మేళా కార్యక్రమం లో భాగం గా నియామకాలు వివిధ కేంద్ర ప్రభుత్వాల విభాగాల తో పాటు ఈ కార్యక్రమాని కి సమర్ధన ను అందిస్తున్నటువంటి రాష్ట్ర ప్రభుత్వాల లో/కేంద్రపాలిత ప్రాంతాల లో చోటు చేసుకొంటున్నాయి. దేశ వ్యాప్తం గా క్రొత్త గా నియామకం జరిగిన వారు గ్రామీణ డాక్ సేవక్ , ఇన్స్ పెక్టర్ ఆఫ్ పోస్ట్ స్, కమర్శియల్-కమ్-టికెట్ క్లర్క్, జూనియర్ క్లర్క్-కమ్-టైపిస్ట్, జూనియర్ అకౌంట్స్ క్లర్క్, ట్రాక్ మెయింటెనర్, అసిస్టెంట్ సెక్శన్ ఆఫీసర్, లోయర్ డివిజన్ క్లర్క్, సబ్ డివిజనల్ ఆఫీసర్, టాక్స్ అసిస్టెంట్స్, అసిస్టెంట్ ఎన్ ఫోర్స్ మెంట్ ఆఫీసర్, ఇన్స్ పెక్టర్ స్, నర్సింగ్ ఆఫీసర్ స్, అసిస్టెంట్ సెక్యూరిటీ ఆఫీసర్ స్, ఫైర్ మన్, అసిస్టెంట్ అకౌంట్స్ ఆఫీసర్, అసిస్టెంట్ ఆడిట్ ఆఫీసర్, డివిజనల్ అకౌంటెంట్, ఆడిటర్, కానిస్టేబుల్, హెడ్ కానిస్టేబుల్, అసిస్టెంట్ కమాండాంట్, ప్రిన్సిపల్, ట్రయిన్డ్ గ్రాడ్యుయట్ టీచర్, అసిస్టెంట్ రిజిస్ట్రార్, అసిస్టెంట్ ప్రొఫెసర్ వంటి పదవుల లో చేరనున్నారు.
ఉద్యోగాల కల్పన కు అత్యున్నత ప్రాధాన్యాన్ని ఇచ్చే విషయం లో ప్రధాన మంత్రి యొక్క వచన బద్ధత ను నెరవేర్చే దిశ లో రోజ్ గార్ మేళా ఒక అడుగు గా ఈ ఉంది. ఉద్యోగాల కల్పన ను పెంపొందించడం తో పాటు గా యువతీ యువకుల కు సాధికారిత కల్పన మరియు దేశం యొక్క అభివృద్ధి లో పాలుపంచుకొనే అవకాశాల ను వారికి అందించడం లో రోజ్ గార్ మేళా ఒక ఉత్ప్రేరకం కాగలదన్న ఆశ ఉంది.
క్రొత్త గా ఉద్యోగాల లో నియామకం జరిగిన వారు ‘కర్మయోగి ప్రారంభ్’ ద్వారా వారంతట వారు గా శిక్షణ ను పొందే అవకాశాన్ని దక్కించుకొంటారు. ‘కర్మయోగి ప్రారంభ్’ అనేది ప్రభుత్వం లో వేరు వేరు విభాగాల లో క్రొత్త గా నియామకం జరిగిన వారి కి ఉద్దేశించిన ఆన్ లైన్ ఓరియంటేశన్ కోర్సు.
ప్రధాన మంత్రి కార్యాలయం
శ్రీ లోపోలీ మెలో వ్రాసిన ‘ఎ డే ఇన్ ద పార్లమెంట్ ఎండ్ పిఎమ్ఒ’ వ్యాసాన్నిశేర్ చేసిన ప్రధాన మంత్రి
అరుణాచల్ ప్రదేశ్ కు చెందిన శ్రీ లోపోలీ మెలో ‘ఎ డే ఇన్ ద పార్లమెంట్ ఎండ్ పిఎమ్ఒ’  శీర్షిక తో వ్రాసినటువంటి వ్యాసాన్ని ప్రధాన మంత్రి శ్రీ నరేంద్ర మోదీ శేర్ చేశారు. ఈ తరహా కార్యక్రమాన్ని చేపట్టినందుకు గాను లోక్ సభ స్పీకర్ శ్రీ ఓమ్ బిడ్ లా ను కూడా శ్రీ నరేంద్ర మోదీ ప్రశంసించారు. దీని ద్వారా తనకు మేధావి యువజనుల ను కలుసుకొనే అవకాశం లభించింది అని శ్రీ నరేంద్ర మోదీ అన్నారు.
ప్రధాన మంత్రి ఒక ట్వీట్ లో -
‘‘అరుణాచల్ ప్రదేశ్ కు చెందిన శ్రీ లోపోలీ మెలో యొక్క స్వీయ కథనాన్ని చదివారంటే గనక మీరు ఆనందాన్ని పొందుతారు. ఈ తరహా కార్యక్రమాని కి నాయకత్వాన్ని వహించినందుకు స్పీకర్ ఓమ్ బిడ్ లా గారి ని నేను కొనియాడదలచాను. ప్రతిభావంతులైన యువజనుల తో భేటీ అయ్యే అవకాశాన్ని ఆయన నాకు ప్రసాదించారు.’’ అని పేర్కొన్నారు.
ప్రధాన మంత్రి కార్యాలయం
సాంకేతిక విజ్ఞానాన్ని అధికం గాఉపయోగించుకొంటుండటం, స్వచ్ఛత మరియు స్థలాన్ని మెరుగైన విధం గా ఉపయోగించుకోవడం లతాలూకు ప్రయోజనాల ను ప్రశంసించిన ప్రధాన మంత్రి
సాంకేతిక విజ్ఞానాన్ని అధికం గా ఉపయోగించుకొంటూ ఉండటం, స్వచ్ఛత మరియు స్థలాన్ని మెరుగైన విధం గా ఉపయోగించుకోవడం ల తాలూకు ప్రయోజనాల ను ప్రధాన మంత్రి శ్రీ నరేంద్ర మోదీ ప్రశంసించారు.
చట్టం మరియు న్యాయం శాఖ కేంద్ర మంత్రి శ్రీ కిరెన్ రిజిజు ఒక ట్వీట్ లో, తమ మంత్రిత్వ శాఖ లో రికార్డుల ను డిజిటల్ రూపం లోకి మార్చినందువల్ల స్వచ్ఛత తో పాటు మరింత ఎక్కువ జాగా అందుబాటు లోకి వచ్చినట్లుగా తెలియ జేశారు.
చట్టం మరియు న్యాయం శాఖ కేంద్ర మంత్రి ట్వీట్ కు ప్రధాన మంత్రి సమాధానాన్ని ఇస్తూ,
‘‘భేష్! ఈ తరహా ప్రయాస ల ద్వారా సాంకేతిక విజ్ఞానాన్ని మరింత ఎక్కువ గా ఉపయోగించుకొంటూ ఉండటం, స్వచ్ఛత లతో పాటు గా స్థానాన్ని మెరుగైన రీతి లో ఉపయోగించుకోవడం వంటి లాభాలు ఉన్నాయి.’’ అని ఒక ట్వీట్ లో పేర్కొన్నారు.
ప్రధాన మంత్రి కార్యాలయం
జూలై 16న ప్రధాని యూపీ పర్యటన.. ‘బుందేల్ఖండ్ ఎక్స్’ప్రెస్ వే’కి ప్రారంభోత్సవం
ఎక్స్’ప్రెస్ వే నిర్మాణానికి 2000 ఫిబ్రవరిలో ప్రధాని శంకుస్థాపన;
దాదాపు రూ.14,850 కోట్లతో 296 కిలోమీటర్ల
నాలుగు వరుసల ఎక్స్’ప్రెస్ వే నిర్మాణం;
ఈ ప్రాంతంలో అనుసంధానం.. పారిశ్రామికాభివృద్ధికి ఎక్స్’ప్రెస్ వే ద్వారా ఎంతో ఉత్తేజం
ప్రధానమంత్రి శ్రీ నరేంద్ర మోదీ 2022 జూలై 16న ఉత్తప్రదేశ్ సందర్శిస్తారు. ఈ పర్యటనలో భాగంగా జలౌన్ జిల్లా ఒరై తాలూకాలోని కైతేరి గ్రామంలో ఉదయం 11:30 గంటలకు బుందేల్ఖండ్ ‘ఎక్స్’ప్రెస్ వే’ని ఆయన ప్రారంభిస్తారు. దేశవ్యాప్తంగా అనుసంధానం పెంచడంపై నిబద్ధతతో ఉన్న ప్రభుత్వం ముఖ్యంగా రహదారి మౌలిక సదుపాయాల మెరుగుకు ప్రాధాన్యమిస్తోంది. ఈ మేరకు 2020 ఫిబ్రవరి 29న బుందేల్ఖండ్ ఎక్స్’ప్రెస్ వే నిర్మాణానికి ప్రధానమంత్రి శంకుస్థాపన చేశారు. అటుపైన ఈ ఎక్స్’ప్రెస్ వే పనులు శరవేగంగా సాగుతూ 28 నెలల్లో పూర్తికాగా, ఇప్పుడు దాన్ని ప్రధాని ప్రారంభించనున్నారు.
ఉత్తరప్రదేశ్ ఎక్స్’ప్రెస్ వేస్-ఇండస్ట్రియల్ డెవలప్మెంట్ అథారిటీ  ఆధ్వర్యాన దాదాపు రూ.14,850 కోట్లతో ఈ 296 కిలోమీటర్ల నాలుగు వరుసల ఎక్స్’ప్రెస్ వే నిర్మితమైంది. కాగా, దీన్ని భవిష్యత్తులో ఆరు వరుసలకు విస్తరించే వీలుంది. ఈ రహదారి చిత్రకూట్ జిల్లాలోని భరత్కూప్ సమీపాన గోండా గ్రామం వద్ద ‘ఎన్హెచ్-35 నుంచి ప్రారంభమై ఎటావా జిల్లాలోని కుడ్రైల్ గ్రామందాకా వెళ్తుంది. అక్కడినుంచి ఆగ్రా-లక్నో ‘ఎక్స్’ప్రెస్ వే’ తో కలిసిపోతుంది. ఈ మేరకు చిత్రకూట్, బందా, మహోబా, హమీర్పూర్, జలౌన్, ఔరైయా, ఇటావా... మొత్తం ఏడు జిల్లాల మీదుగా వెళ్తుంది.
బుందేల్ఖండ్ ‘ఎక్స్’ప్రెస్ వే’ ఈ ప్రాంతంలో అనుసంధానాన్ని మెరుగుపరచడమే కాకుండా ఆర్థికాభివృద్ధికి ఇతోధికంగా దోహదం చేస్తుంది. దీంతో స్థానిక ప్రజలకు వేలాది ఉద్యోగ అవకాశాలు అందివస్తాయి. ఇందులో భాగంగా ‘ఎక్స్’ప్రెస్ వే’ వెంబడిగల బందా, జలౌన్ జిల్లాల్లో పారిశ్రామిక కారిడార్ ఏర్పాటు సంబంధిత పనులు ఇప్పటికే ప్రారంభమయ్యాయి.
(
భారత ఎన్నికల సంఘం
మధ్యప్రదేశ్ శాసనసభ ఉప ఎన్నికలకు ప్రత్యేక పోలీసు పరిశీలకుడిగా శ్రీ ఎం.కె.దాస్ను నియమించిన ఈసీఐ
మధ్యప్రదేశ్ శాసనసభకు నవంబర్ 3వ తేదీన ఉప ఎన్నికల దృష్ట్యా, ప్రత్యేక పోలీసు పరిశీలకుడిగా శ్రీ మృణాల్ క్రాంతి దాస్ ను భారత ఎన్నికల సంఘం నియమించింది. ఈ హోదాలో, ఎన్నికల ఏర్పాట్లను, ముఖ్యంగా శాంతిభద్రతల అంశాలను ఆయన పర్యవేక్షిస్తారు.
తన పదవీకాలం మొత్తంలో అత్యంత నిజాయితీపరుడిగా పేరుగడిచిన శ్రీ ఎం.కె.దాస్, మణిపూర్ డీజీపీగా పని చేశారు. ఈ ఏడాది ఫిబ్రవరిలో జరిగిన దిల్లీ శాసనసభ ఎన్నికలకు ప్రత్యేక పోలీసు పరిశీలకుడిగా సేవలందించారు. 2019లో త్రిపుర, మిజోరంలో జరిగిన లోక్సభ ఎన్నికలు, అదే ఏడాది ఝార్ఖండ్లో జరిగిన శాసనసభ ఎన్నికల సమయంలోనూ ఇదే హోదాలో విధులు నిర్వర్తించారు.
ఆర్థిక మంత్రిత్వ శాఖ
కొత్త వార్షిక సమాచార ప్రకటన  విడుదల
ఆదాయపు పన్ను శాఖ కొత్త వార్షిక సమాచార ప్రకటన ను కంప్లయన్స్ పోర్టల్లో రూపొందించింది, ఇది ఆన్లైన్ ఫీడ్బ్యాక్ను సంగ్రహించే సదుపాయంతో పన్ను చెల్లింపుదారులకు సమాచార సమగ్ర వీక్షణను అందిస్తుంది. కొత్త ఆదాయపు పన్ను ఇ-ఫైలింగ్ పోర్టల్లో  “సర్వీసెస్” ట్యాబ్లోని “వార్షిక సమాచార ప్రకటన ” లింక్పై క్లిక్ చేయడం ద్వారా కొత్త ఏఐఎస్ ని యాక్సెస్ చేయవచ్చు  ట్రెసెస్ పోర్టల్లోని ఫారమ్ 26AS కూడా కొత్త ఏఐఎస్ ధ్రువీకరణ అయి పూర్తిగా పనిచేసే వరకు సమాంతరంగా కొనసాగుతుంది.
కొత్త ఏఐఎస్- వడ్డీ, డివిడెండ్, సెక్యూరిటీల లావాదేవీలు, మ్యూచువల్ ఫండ్ లావాదేవీలు, విదేశీ చెల్లింపుల సమాచారం మొదలైన వాటికి సంబంధించిన అదనపు సమాచారాన్ని కలిగి ఉంటుంది. నివేదించబడిన సమాచారం నకిలీ సమాచారాన్ని తీసివేయడానికి ప్రాసెస్ చేయబడింది. పన్ను చెల్లింపుదారు ఏఐఎస్ సమాచారాన్ని PDF, JSON, CSV ఫార్మాట్లలో డౌన్లోడ్ చేసుకోగలరు.
పన్ను చెల్లింపుదారు సమాచారం తప్పు అని భావిస్తే, ఆన్లైన్ అభిప్రాయాన్ని సమర్పించే సౌకర్యం అందించారు. బహుళ సమాచారాన్ని పెద్దమొత్తంలో సమర్పించడం ద్వారా కూడా అభిప్రాయాన్ని అందించవచ్చు. పన్ను చెల్లింపుదారులు ఏఐఎస్ ని వీక్షించడానికి మరియు ఆఫ్లైన్ పద్ధతిలో అభిప్రాయాన్ని అప్లోడ్ చేయడానికి ఏఐఎస్ యుటిలిటీ కూడా అందించారు. ఫీడ్బ్యాక్ తర్వాత నివేదించబడిన విలువ మరియు విలువ ఏఐఎస్ లో విడిగా చూపుతారు. ఒకవేళ సమాచారం సవరించినా/తిరస్కరించినా, నిర్ధారణ కోసం సమాచార మూలాన్ని సంప్రదించవచ్చు.
ప్రతి పన్ను చెల్లింపుదారు కోసం సరళీకృత పన్ను చెల్లింపుదారుల సమాచార సారాంశం  కూడా రూపొందించారు, ఇది సులభంగా రిటర్న్ను దాఖలు చేయడం కోసం పన్ను చెల్లింపుదారుల కోసం సమగ్ర విలువను చూపుతుంది. టిఐఎస్ ప్రాసెస్ చేసిన విలువ  మరియు ఉత్పన్న విలువ  చూపిస్తుంది.
వార్షిక సమాచార ప్రకటన ఆదాయపు పన్ను శాఖ వద్ద ప్రస్తుతం అందుబాటులో ఉన్న సమాచారాన్ని కలిగి ఉంటుందని పన్ను చెల్లింపుదారులు గుర్తుంచుకోవాలి. ప్రస్తుతం వార్షిక సమాచార ప్రకటనలో ప్రదర్శించబడని పన్ను చెల్లింపుదారులకు సంబంధించిన ఇతర లావాదేవీలు ఉండవచ్చు. పన్ను చెల్లింపుదారులు అన్ని సంబంధిత సమాచారాన్ని తనిఖీ చేసి, ఆదాయపు పన్ను రిటర్న్లో పూర్తి మరియు ఖచ్చితమైన సమాచారాన్ని నివేదించాలి. పన్ను చెల్లింపుదారులు వార్షిక సమాచార ప్రకటనలో చూపిన సమాచారాన్ని వీక్షించాలని మరియు సమాచారానికి సవరణ అవసరమైతే అభిప్రాయాన్ని అందించాలని అభ్యర్థించారు.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా, ఇప్పటివరకు 110.79 కోట్ల డోసులను అందించారు.
గత 24 గంటల్లో 12,516 కొత్త కేసులు నమోదయ్యాయి.
రికవరీ రేటు 98.26% కు చేరింది. 2020 మార్చి నుంచి ఇది గరిష్ట స్థాయి.
గత 24 గంటల్లో 13,155 మంది కోలుకున్నారు. దీంతో, కోలుకున్నవారి మొత్తం సంఖ్య 3,38,14,080 కు పెరిగింది.
మొత్తం కేసుల్లో క్రియాశీల కేసులు 1% కంటే తక్కువగా, 0.40% వద్ద ఉన్నాయి. 2020 మార్చి నుంచి ఇది కనిష్ట స్థాయి.
దేశవ్యాప్త క్రియాశీల కేసుల సంఖ్య 1,37,416. ఇది 267 రోజుల కనిష్ట స్థాయి.
రోజువారీ పాజిటివిటీ రేటు  గత 39 రోజులుగా 2% కన్నా తక్కువగా ఉంది.
వారపు పాజిటివిటీ రేటు  గత 49 రోజులుగా 2% కన్నా తక్కువగా ఉంది.
ఇప్పటివరకు 62.10 కోట్ల కొవిడ్ పరీక్షలు చేశారు.
రహదారి రవాణా, హైవేల మంత్రిత్వ శాఖ
జాతీయ రహదారుల నిర్మాణ రంగంలో వినూత్న ఆలోచనలు, సాంకేతికతలను పంచుకోవడానికి ఎన్హెచ్ఐడీసీఎల్, సీఎస్ఐఆర్-ఎస్ఈఆర్సీ మధ్య అవగాహన ఒప్పందం
కేంద్ర రహదారి రవాణా & జాతీయ రహదారుల మంత్రిత్వ శాఖ ఆధ్వర్యంలో పని చేసే జాతీయ రహదారుల మౌలిక సదుపాయాల అభివృద్ధి సంస్థ , చెన్నైలోని సీఎస్ఐఆర్-ఎస్ఈఆర్సీ  23.03.2023న ఒక అవగాహన ఒప్పందంపై  సంతకాలు చేశాయి. జాతీయ రహదారుల నిర్మాణ రంగంలో వినూత్న ఆలోచనలు, సాంకేతికతలను పంచుకోవడానికి ఈ ఒప్పందం కుదిరింది. ఎన్హెచ్ఐడీసీఎల్ మేనేజింగ్ డైరెక్టర్ శ్రీ చంచల్ కుమార్, చెన్నై సీఎస్ఐఆర్-ఎస్ఈఆర్సీ డైరెక్టర్ డా. ఎన్.ఆనందవల్లి ఈ ఒప్పందంపై సంతకాలు చేశారు.
ఇరు పక్షాల మధ్య సహకారానికి ఒక వేదికను ఈ ఒప్పందం ఏర్పాటు చేస్తుంది. జాతీయ రహదారుల నిర్మాణ రంగంలో వినూత్న ఆలోచనలు, సాంకేతికతలు పంచుకోవడం, ఉమ్మడి ఆసక్తి ఉన్న వివిధ నిర్మాణ పనులు చేపట్టడం వంటి కార్యకలాపాలను పరస్పరం అంగీకరించిన నిబంధనలు, షరతుల ప్రకారం రెండు సంస్థలు కలిసి చేపట్టవచ్చు. ఈ సహకారం రహదారి రంగంలో ఆర్&డీ కార్యకలాపాలను బలోపేతం చేస్తుందని, జాతీయ రహదారుల మౌలిక సదుపాయాల రంగంలో పరిశోధన, అభివృద్ధి, శిక్షణలను నిర్వహించడం, సమన్వయం చేయడానికి దారి తీస్తుందని భావిస్తున్నారు.
ఈ సందర్భంగా ఎన్హెచ్ఐడీసీఎల్ మేనేజింగ్ డైరెక్టర్ శ్రీ చంచల్ కుమార్ మాట్లాడారు. భాగస్వామ్యాలు & మార్గదర్శక కార్యక్రమాల ద్వారా నాణ్యమైన పరిశోధనను పెంపొందించుకోవడానికి ప్రభుత్వం మద్దతు ఇస్తుందని అన్నారు. ప్రభుత్వం-విద్యాసంస్థ భాగస్వామ్యానికి కొత్త పారామితిని ఈ ఒప్పందం నిర్దేశిస్తుందని, సీఎస్ఐఆర్-ఎస్ఈఆర్సీ సాంకేతిక అధికారుల్లో అభ్యాస అభివృద్ధికి కొత్త అవకాశాలను తెరుస్తుందని అన్నారు. అంతర్గత సామర్థ్య నిర్మాణానికి కూడా ఇది ఉపయోగపడుతుందని చెప్పారు.
జాతీయ రహదారుల మౌలిక సదుపాయాల అభివృద్ధి సంస్థ  దేశంలోని కొన్ని ప్రాంతాల్లో అంతర్గత రహదారుల నిర్మాణం సహా జాతీయ రహదారుల సర్వే, ఆకృతి, నిర్మాణం, నిర్వహణ, ఆధునీకరణ పనులను చేస్తుంది. పొరుగు దేశాలతో అంతర్జాతీయ సరిహద్దులు పంచుకునే ప్రాంతాల్లో వ్యూహాత్మక రహదారుల నిర్మాణంలో పాల్గొంటుంది.
చెన్నైలోని సీఎస్ఐఆర్-ఎస్ఈఆర్సీ, విద్య & పరిశోధనలో 'సెంటర్ ఆఫ్ ఎక్స్లెన్స్'గా ఉన్న దేశంలోని ఒక ప్రధాన పరిశోధన కేంద్రం. విజ్ఞాన శాస్త్రం, సాంకేతికత, సంస్థల నిర్వహణలో ప్రపంచ నాయకులను ఇది తయారు చేస్తుంది.
ఎన్హెచ్ఐడీసీఎల్, చెన్నైలోని సీఎస్ఐఆర్-ఎస్ఈఆర్సీ రెండూ తమ రంగాల్లో అగ్రగామి జాతీయ సంస్థలు. జాతీయ లక్ష్యాలను సాధించడానికి కలిసికట్టుగా పని చేయాలని కోరుకుంటున్నాయి.
కార్పొరేట్ వ్యవహారాల మంత్రిత్వ శాఖ
ఆర్థిక సంవత్సరం 2020వరకు మూడు సంవత్సరాలలో 3,82,875 కంపెనీల కార్యకలాపాల నిలిపివేత
వరుసగా రెండు లేక అంతకన్నాఎక్కువ సంవత్సరాలకు పైగా ఆర్థిక నివేదికలను నమోదు చేయని బోగసు కంపెనీలను గుర్తించి, కంపెనీల చట్టం,2013లోని సెక్షన్ 248, కంపెనీలు  నిబంధనలు, 2016 కింద చట్ట ప్రక్రియలను అనుసరించి ఆర్థిక సంవత్సరం 2020 అంతం వరకు మూడు సంవత్సరాలలో 3,82,875 కంపెనీల పేర్లను నిలిపివేయడం జరిగింది. కాగా, 2020-2021లో ఏ కంపెనీ పేరును కొట్టివేయలేదు.
ఈ విషయాన్ని కేంద్ర ఆర్థిక, కార్పొరేట్ వ్యవహారాల శాఖ సహాయ మంత్రి అనురాగ్ సింగ్ ఠాకూర్ మంగళవారం రాజ్యసభకు ఇచ్చిన లిఖిత పూర్వక సమాధానంలో పేర్కొన్నారు.
కంపెనీల చట్టం, 2013లో  బోగసు కంపెనీ  అన్న పదానికి ఎటువంటి నిర్వచనాన్ని ఇవ్వలేదని మంత్రి చెప్పారు. సాధారణంగా చురుకైన కార్యకలాపాలు లేక చెప్పుకోదగిన ఆస్తులు లేకుండా, కొన్ని సందర్భాలలో పన్ను ఎగవేత, మనీలాండరింగ్, అస్పష్టమైన యాజమాన్యం, బినామీ ఆస్తులు తదితర చట్టవ్యతిరేక కార్యకలాపాలకు పాల్పడే కంపెనీని సాధారణంగా షెల్ కంపెనీగా పరిగణిస్తారు. ఈ బోగస్ కంపెనీల సమస్యను పరిశీలించేందుకు ప్రభుత్వం ఏర్పాటు చేసిన స్పెషల్ టాస్క్ ఫోర్సు షెల్ కంపెనీలను గుర్తించేందుకు కొన్ని రెడ్ ఫ్లాగ్ సూచీలను సిఫార్సు చేసింది. అటువంటి షెల్ కంపెనీలను గుర్తించి, మూసివేయడానికి ప్రభుత్వం ప్రత్యేక డ్రైవ్ను చేపట్టింది.
మరిన్ని వివరాలను అందిస్తూ, తమకు సీరియస్ ఫ్రాడ్ అండ్ ఇన్వెస్టిగేషన్ ఆఫీస్  రాసిన లేఖతో పాటుగా ఎంసిఎ నుంచి 331 షెల్ కంపెనీల జాబితా అందిందని సెక్యూరిటీస్ ఎక్స్చేంజి బోర్డ్ ఆఫ్ ఇండియా తెలిపింది. ఇందులో అవసరమైన చర్యలను చేపట్టడానికి షెల్ కంపెనీల డాటా బేస్తో పాటుగా, వారి సూచనలు ఇందులో పొందుపరిచారని మంత్రి తెలిపారు. ఎంసిఎ సూచన ఆధారంగా, ఆగస్టు 7, 2017 నాటి ఉత్తర్వుల ఆధారంగా ముందస్తు తాత్కాలిక చర్యలు చేపట్టవలసిందిగా స్టాక్ ఎక్స్చేంజీలకు సెబీ సలహా ఇచ్చింది.
ఎ) గుర్తించిన జాబితాలో గల కంపెనీలను నిఘా కింద ఉంచడం.
బి) అటువంటి గుర్తించిన కంపెనీల డైరెక్టర్లు, ప్రమోటర్ల వాటాల బదిలీపై ఆంక్షలు.
సి) అటువంటి కంపెనీల మూలాలను/ యోగ్యతా పత్రాలను ధృవీకరించడం.
ఇందుకు అనుగుణంగా, దేశవ్యాప్తంగా ఉన్న గుర్తింపు పొందిన స్టాక్ ఎక్స్చేంజీలు  అన్నీ కూడా మార్కెట్ భాగస్వాములను ఉద్దేశించిన ఆగస్టు 7, 2017 నాటి ఉత్తర్వుల ఆధారంగా సెబీ ఆదేశాలకు అనుగుణంగా చర్యలు ప్రారంభించాయి. మొత్తం అనుమానిత 331 షెల్ కంపెనీలలో, 221 కంపెనీలు ఈ దేశవ్యాప్తంగా ఉన్న స్టాక్ ఎక్స్చేంజీలలో లిస్ట్ అయి ఉన్నాయి. అటువంటి 68 కంపెనీలపై దర్యాప్తు చేయవలసిందిగా ఎంసిఎ ఆదేశించిందని మంత్రి వివరించారు.
ప్రధాన మంత్రి కార్యాలయం
ఇరవై అయిదో ఏశియన్ అథ్లెటిక్స్ చాంపియన్ శిప్ 2023 లో27 పతకాల ను గెలిచినందుకు భారతదేశం దళాని కి అభినందన లు తెలిపిన ప్రధాన మంత్రి
ఇరవై అయిదో ఏశియన్ అథ్లెటిక్స్ చాంపియన్ శిప్ 2023 లో అద్భుతమైనటువంటి ప్రదర్శన ను ఇచ్చినందుకు గాను భారతదేశం యొక్క క్రీడాకారులు, క్రీడాకారిణుల దళాన్ని ప్రధాన మంత్రి ప్రశంసించారు. భారతీయ క్రీడాకారులు, క్రీడాకారిణుల దళం ఈ చాంపియన్ శిప్ లో 27 పతకాల ను చేజిక్కించుకొని విదేశీ గడ్డ మీద జరిగిన ఏదైనా చాంపియన్ శిప్ లో ఇంతవరకు అన్నిటికంటే ఎక్కువ పతకాల ను గెలిచిన కీర్తిప్రమాణాన్ని ఏర్పరచింది.
ప్రధాన మంత్రి ఒక ట్వీట్ లో -
‘‘ఇరవై అయిదో ఏశియన్ అథ్లెటిక్స్ చాంపియన్ శిప్ -2023 లో భారతదేశ క్రీడాకారుల దళం యొక్క సర్వో త్కృష్టమైనటువంటి ప్రదర్శన.
మన క్రీడాకారులు, క్రీడాకారిణు లు 27 పతకాల ను గెలిచారు. ఒక విదేశీ గడ్డ మీద ఏదైనా చాంపియన్ శిప్ లో పతకాల పట్టిక లో ఇదే అత్యధికం. ఈ కార్యసిద్ధి కి గాను మన క్రీడాకారులు, క్రీడాకారిణుల కు ఇవే అభినందన లు. దీనితో మన ఛాతీ గర్వం తో ఉప్పొంగిపోయింది.’’ అని పేర్కొన్నారు.
(
వాణిజ్యం, పరిశ్రమల మంత్రిత్వ శాఖ
6వ వార్షికోత్సవాన్ని జరుపుకుంటున్న ఐఐఎఫ్టి సెంటర్ ఫర్ ట్రేడ్ అండ్ ఇన్వెస్ట్మెంట్ లా
దేశ ప్రపంచ వాణిజ్య విధానాన్ని అభివృద్ధి చేయడంలో కీలక పాత్ర పోషిస్తున్న సెంటర్ ఫర్ ట్రేడ్ అండ్ ఇన్వెస్ట్మెంట్ లా
న్యూఢిల్లీలోని ఇండియన్ ఇన్స్టిట్యూట్ ఆఫ్ ఫారిన్ ట్రేడ్ లో వాణిజ్యం మరియు పరిశ్రమల మంత్రిత్వ శాఖ ఏర్పాటు చేసిన సెంటర్ ఫర్ ట్రేడ్ అండ్ ఇన్వెస్ట్మెంట్ లా  తన 6వ వార్షికోత్సవాన్ని పురస్కరించుకుని సిటిఐఎల్ మ్యాగజైన్ యొక్క ఆరవ వార్షికోత్సవ సంచికను ఆగస్టు 4, 2023న న్యూఢిల్లీలో విడుదల చేసింది. ఈ కార్యక్రమంలో అటార్నీ జనరల్ ఆఫ్ ఇండియా శ్రీ ఆర్. వెంకటరమణి; సెక్రటరీ, వాణిజ్య శాఖ, శ్రీ సునీల్ బర్త్వాల్; అదనపు కార్యదర్శి, వాణిజ్య శాఖ, శ్రీ పీయూష్ కుమార్ మరియు వైస్-ఛాన్సలర్,ఐఐఎఫ్టి, ప్రొఫెసర్. సతీందర్ భాటియా హాజరయ్యారు.
సిటిఐఎల్ స్థాపించి ఆరేళ్లు పూర్తి చేసుకున్న సందర్భంగా ఈ కార్యక్రమం ఏర్పాటు చేయబడింది. అంతర్జాతీయ వాణిజ్యం మరియు పెట్టుబడి చట్టానికి సంబంధించిన చట్టపరమైన సమస్యలపై సామర్థ్యాన్ని పెంపొందించడం కోసం డిపార్ట్మెంట్ ఆఫ్ కామర్స్ ఈ సిటిఐఎల్ను స్థాపించింది. సిటిఐఎల్ వాణిజ్యం మరియు పెట్టుబడి చట్టంపై సమాచార రిపోజిటరీగా పనిచేస్తుంది మరియు ప్రపంచ ఆర్థిక చట్ట సమస్యలపై అభివృద్ధి చెందుతున్న చర్చలో పాల్గొనడం మరియు ప్రభావితం చేయడంలో ఆలోచనా నాయకుడిగా ఉద్భవించింది.
శ్రీ ఆర్. వెంకటరమణి తన ప్రధాన ప్రసంగంలో అభివృద్ధి చెందుతున్న దేశాల సున్నితత్వం మరియు ప్రాధాన్యతలను ప్రతిబింబించే ప్రపంచ పెట్టుబడి చట్టాన్ని రూపొందించాల్సిన అవసరాన్ని నొక్కి చెప్పారు. పెట్టుబడి రక్షణ మరియు సులభతరాన్ని నిర్ణయించడంలో కొత్త మరియు ప్రత్యామ్నాయ నమూనాపై న్యూఢిల్లీ డిక్లరేషన్తో రావాల్సిన సమయం ఆసన్నమైందని అటార్నీ జనరల్ పేర్కొన్నారు.
శ్రీ సునీల్ బర్త్వాల్ వాణిజ్య శాఖకు చట్టం మరియు ఆర్థిక శాస్త్రం రెండింటిలో నైపుణ్యం యొక్క ప్రాముఖ్యతను హైలైట్ చేశారు. దేశ ప్రపంచ వాణిజ్య విధానాన్ని అభివృద్ధి చేయడంలో సిటిఐఎల్ కీలకపాత్ర పోషిస్తుందని ఆయన నొక్కి చెప్పారు. సిటిఐఎల్లోని పరిశోధకులకు దేశ విధాన రూపకల్పనలో మరియు వాణిజ్యం మరియు పెట్టుబడి చట్టాల రంగంలో చర్చించబడుతున్న అత్యంత సమకాలీన అంశాలలో పాల్గొనడానికి ఒక అరుదైన అవకాశం ఉందని ఆయన పేర్కొన్నారు.
శ్రీ పీయూష్ కుమార్ సిటిఐఎల్ యొక్క వర్తక చట్ట నైపుణ్యాన్ని అభివృద్ధి చేయడానికి మరియు వాణిజ్య శాఖకు విలువైన సాక్ష్యం-ఆధారిత పరిశోధనను నిర్వహించగల సామర్థ్యాన్ని ప్రశంసించారు. గ్లోబల్ థింక్-ట్యాంక్గా ఎదగడానికి కేంద్రం సామర్థ్యాన్ని పెంపొందించడంలో ఆయన పాత్రను హైలైట్ చేశారు.
భారతదేశ అంతర్గత మరియు బాహ్య పెట్టుబడులను పెంచడానికి ప్రాంతీయ బ్లాక్లను మరింత పెట్టుబడిదారులకు స్నేహపూర్వకంగా మార్చడం యొక్క ప్రాముఖ్యతను ప్రొఫెసర్ సతీందర్ భాటియా నొక్కి చెప్పారు. సిటిఐఎల్ అధినేత ప్రొఫెసర్ జేమ్స్ నెడుంపర కేంద్రం కార్యకలాపాలపై నివేదికను సమర్పించారు.
ఆర్థిక మంత్రిత్వ శాఖ
శ్రీలంక ఆర్థిక సదస్సు-2020 ప్రారంభోత్సవంలో ఆర్థిక మంత్రి కీలక ఉపన్యాసం
'శ్రీలంక ఎకనామిక్ సమ్మిట్ -2020'  20వ ఎడిషన్ ప్రారంభపు సమావేశంలో కేంద్ర ఆర్థిక శాఖ, కార్పొరేట్ వ్యవహారాల మంత్రి శ్రీమతి నిర్మల సీతారామన్ ఈ రోజు వర్చువల్ విధానంలో పాల్గొని ముఖ్య ఉపన్యాసం చేశారు.
ఆర్థిక, వ్యాపార సమస్యలపై చర్చించడానికి సిలోన్ ఛాంబర్ ఆఫ్ కామర్స్  ప్రతి ఏటా ఎస్ఎల్ఈఎస్ను నిర్వహిస్తోంది. సీసీసీ ఆర్థిక, వ్యాపార సమస్యలపై చర్చించే ప్రధాన వేదిక. “టేక్-ఆఫ్ కోసం రోడ్మ్యాప్: డ్రైవింగ్ ఎ పీపుల్-సెంట్రిక్ ఎకనామిక్ రివైవల్” అనే థీమ్తో ఈ సంవత్సరం ఈవెంట్ను నిర్వహిస్తున్నారు. శ్రీలంక అధ్యక్షుడు హెచ్.ఇ. గోతాబయ రాజపక్సే కార్యక్రమం ప్రారంభ సమావేశంలో ముఖ్య అతిథిగా పాల్గొన్నారు. ఈ కార్యక్రమంలో పాల్గొన్న
భారత ఆర్థిక మంత్రి మాట్లాడుతూ ప్రస్తుత మహమ్మారి సంబంధించిన సవాళ్లను పరిష్కరించడానికి భారతదేశం తీసుకున్న చర్యలను ప్రధానంగా ఎత్తిచూపారు.
శ్రీలంక తిరిగి పుంజుకోవడానికి గాను కీలకమైన విధానపరమైన అంశాల గురించి మంత్రి ప్రసంగించారు. ఆర్థిక మంత్రి తన ముఖ్య ఉపన్యాసంలో భారతదేశం యొక్క 'ఆత్మనీర్భర్ భారత్ అభియాన్', 'సెల్ఫ్ రిలయంట్ శ్రీలంక' యొక్క దృష్టి సినర్జిస్టిక్, పరిపూరకరమైనవి కావచ్చు రెండు దేశాల ఆర్థిక పునరుజ్జీవన ప్రయత్నాలను మరింత సంఘటితం చేయడానికి ఉపయోగపడుతుందన్నారు.
ఇరు దేశాల ప్రజల కేంద్రీకృత అభివృద్ధికి ఎంతో అవసరమయ్యేలా నిరంతర వృద్ధికి భారత దేశం,శ్రీలంక మధ్య సహకారం ప్రయోజనకరంగా ఉంటుందని మంత్రి హైలైట్ చేశారు. శ్రీలంకతో అభివృద్ధి సహకార సంబంధాలలో భారత్ బలమైన భాగస్వామిగా ఉందని, పరస్పర ప్రయోజనాల కోసం అర్ధవంతమైన ఆర్థిక సహకారాన్ని కొనసాగించడానికి తమ సంసిద్ధతను వ్యక్తం చేస్తున్నట్టుగా ఆర్థిక మంత్రి ఈ సందర్భంగా ప్రధానంగా ప్రస్తావించారు. పరిశ్రమ మరియు ప్రైవేటు రంగానికి నియంత్రణ స్థిరత్వం మరియు విధాన నిశ్చయత యొక్క ప్రాముఖ్యతను కూడా ఆమె ఎత్తి చూపారు.